O‘ZBEKISTON RESPUBLIKASI DAVLAT SOLIQ QO‘MITASINING BOSh BOJXONA BOShQARMASI XODIMLARINI IJTIMOIY HIMOYa QILIShNI KUChAYTIRIShNING BA’ZI MASALALARI TO‘G‘RISIDA

Bojxona xizmati xodimlarini ijtimoiy himoya qilishni kuchaytirish maqsadida Vazirlar Mahkamasi qaror qiladi: 
 1.O‘zbekiston Respublikasi Davlat soliq qo‘mitasining bojxona xizmati xodimlariga Bosh bojxona boshqarmasi tizimining oddiy va boshliqlar tarkibiga kiruvchi barcha toifadagi shaxslarni pul ta’minoti, pul mukofotidan daromad solig‘i, bo‘ydoqlar solig‘i to‘lashdan, yolg‘iz va kichik oilali fuqarolardan olinadigan soliq to‘lashdan, xizmat vazifasini bajarish munosabati bilan ular oladigan boshqa to‘lovlardan soliq to‘lashdan ozod qilish haqidagi O‘zbekiston Respublikasi Prezidenti huzuridagi Vazirlar Mahkamasining 1991-yil 16-noyabrdagi 294-son qarori 3-bandining amal qilishi joriy etilsin.
 2.O‘zbekiston Respublikasi Adliya vazirligi 10 kun muddatda O‘zbekiston Respublikasining tegishli qonun hujjatlariga o‘zgartirish va qo‘shimchalar kiritish yuzasidan taklifni belgilangan tartibda taqdim etsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.S.Hamidov zimmasiga yuklansin.